मेरे विचार से अच्छा लेखक अपने समय और स्पेस का अतिक्रमण कर हमेशा आगे की आनेवाली पीढ़ियों को भी जो सार्थक लगे, वैसी कहानी लिखता है। कुछ लोग मेरे कहानी कहने के इन झुकावों को फार्मुले के प्रति झुकाव कह सकते हैं। मुझे ऐसे लोगों से गिला नहीं। सारे रचनाकारों के झुकाव अलग किस्म के होते है, और उनका लिखा हुआ ही उसकी वास्तविक निष्ठा को तय करता है। यह कुछ वैसा ही है, जैसा दक्षिणपंथियों ने ‘सेक्युलर' शब्द के साथ कर दिया। उसे बार-बार छदम् के साथ जोड़ कर उसके साथ वास्तविक निष्ठा बरतने वालों को भी संदिग्ध बना दिया।